Több tucat könyvet írt a kommunizmus, a totalitarizmus történetéről, valamint a kereszténység történetéről is. Az első kutatók egyike volt, aki nyíltan népirtásnak merte nevezni az 1933-as mesterséges éhínséget Ukrajnában. Legfontosabb műve a Leninizmus eszmetörténeti gyökerei (Les Origines intellectuelles du léninisme) címmel jelent meg 1977-ben, melyben azt mutatja be, hogy a leninizmus titkos tudást, gnózist jelentett a korai XX. században, és belőle nőtt ki az összes totális diktatúra, az általa „egypetéjű ikreknek” nevezett fasizmus és kommunizmus. Rangidősként felügyelte a Kommunizmus fekete könyve című nagyhatású kötet összeállításában. Az amerikai "Commentary" folyóiratban publikált Elfelejtett kommunizmus című írása a "&lt;a href="Szabads%C3%A1g/Harcosok%20%E2%80%93%20hidegh%C3%A1bor%C3%BAs%20%C3%ADr%C3%A1sok"&gt;Szabadság/Harcosok – hidegháborús írások&lt;/a&gt;" című kötetben jelent meg magyar nyelven 2015 tavaszán.